b'\n_START_ARTICLE_\nCambridge Z88\n_START_SECTION_\nTechninis apra\xc5\xa1ymas\n_START_PARAGRAPH_\nZ88 kompiuteryje dirba nedidelio galingumo populiaraus Z80 procesoriaus CMOS (angl. Complementary metal \xe2\x80\x93 oxide \xe2\x80\x93 semiconductor) versija. Buvo parduodamas su 32 kB pseudo - statine vidine operatyvi\xc4\x85ja atmintimi ir 128 kB vidine pastovi\xc4\x85ja atmintimi (ROM), kurioje buvo \xc4\xafra\xc5\xa1yta OZ operacin\xc4\x97 sistema. Atmintis gali b\xc5\xabti ple\xc4\x8diama papildomomis operatyvios (arba pastovios) atminties kortel\xc4\x97mis (yra trys prapl\xc4\x97timo lizdai), kuri\xc5\xb3 turinys i\xc5\xa1saugomas keturi\xc5\xb3 AA dyd\xc5\xbeio element\xc5\xb3 d\xc4\x97ka. Integruoti kondensatoriai laikinai apsaugo nuo duomen\xc5\xb3 praradimo element\xc5\xb3 keitimo metu. Maksimaliai kompiuteris gali adresuoti iki 4 MB atminties. Tiek vidin\xc4\x97 pastovioji, tiek vidin\xc4\x97 operatyvioji atmintis gali b\xc5\xabti ple\xc4\x8diama iki 512 kB, ta\xc4\x8diau tam reikia papildom\xc5\xb3 \xc4\xafg\xc5\xabd\xc5\xbei\xc5\xb3 ir pakeitim\xc5\xb3 plok\xc5\xa1t\xc4\x97je._NEWLINE_Nepaisant savo lengvumo (jis sveria apie 900 gram\xc5\xb3), jo konstrukcija yra steb\xc4\x97tinai tvirta, \xc4\xafskaitant gumin\xc4\x99 membranin\xc4\x99/chiclet tipo klaviat\xc5\xabr\xc4\x85. Ji neskleid\xc5\xbeia beveik jokio garso (pasirinktinai galima \xc4\xafjungti elektronin\xc4\xaf paspaudimo gars\xc4\x85, jei paspaudimo garsas pasirodys per tylus). Elementai suteikia iki 20 h darbo._NEWLINE_Nors LCD ekranas turi tik a\xc5\xa1tuonias eilutes, jis pakankamai ai\xc5\xa1kus ir efektyvus.\n_START_SECTION_\nDabartinis naudojimas\n_START_PARAGRAPH_\nZ88 turi savo gerb\xc4\x97j\xc5\xb3 rat\xc4\x85 ir yra iki \xc5\xa1iol naudojamas nedidele grupe entuziast\xc5\xb3. Jam egzistuoja \xc4\xafvairi programin\xc4\x97 \xc4\xafranga, \xc4\xafskaitant \xc5\xbeaidimus ir paslaug\xc5\xb3 programas (utilities). Taip pat atsirado ir 1 MB flash atmintis, kuriai, i\xc5\xa1jungus kompiuter\xc4\xaf, nebereikia element\xc5\xb3 duomenims i\xc5\xa1saugoti.'